ming030890/wiki-yue-high-quality huggingface dataset:
曹操

曹操（「操」可讀「粗」或「燥」音；155年—220年），字孟德（maang6 dak1），沛國譙縣（安徽省亳州市）人，細個時嘅乳名叫阿瞞（aa3 mun4），有一個名叫吉利（gat1 lei6），係東漢末年出名嘅軍事家、政治人、文學家，三國時代魏國嘅奠基人同埋主要締造者。
曹操


早年
中平元年(184年)，東漢爆發咗黃巾之亂，嗰時擔任騎都尉嘅曹操奉朝廷嘅命令，到潁川鎮壓。平定亂事後嘅佢升做濟南相，係任內打擊當地嘅貪官同埋邪教。後尾漢靈帝駕崩，宮廷係經過一連串嘅混亂後，由西涼嚟嘅軍閥董卓專權，曹操由於睇唔慣董卓擅自廢帝嘅暴行而走咗去陳留，然後用晒啲家產係當地招兵買馬，聯合其他諸侯組成討伐董卓聯盟，但係聯盟最終因為諸侯內訌而解散，曹操亦都因為係榮陽之戰中損失慘重而去淮南募兵

征戰中原
初平三年(192年)，曹操平定兗州嘅盜賊，自立做兗州刺史，並且趕走咗朝廷委派嘅兗州刺史金尚。到咗195年，曹操已經喺兗州鞏固成一個勢力。董卓被王允同呂布謀殺後，佢嘅手下李傕同埋郭氾推翻咗王允嘅統治，並且趁機控制政府，之後兩人為咗爭權奪利而互相攻打，漢獻帝趁亂逃離長安，進入安邑。曹操聽從軍師荀彧嘅建議，迎接獻帝，獻帝俾咗曹操錄尚書事嘅權力。之後，曹操又聽從董昭嘅建議，將都城由洛陽搬去許昌。曹操之後係建安三年(198年)消滅割據徐州嘅呂布。第二年，割據淮南嘅袁術病死，領土被曹操兼併。曹操係消滅中原嘅其他軍閥後統一咗中原，並且開始同北方嘅軍閥袁紹爭奪天下。

統治北方
建安五年（200年），曹操喺官渡同河北嘅袁紹展開官渡之戰，最後曹操贏咗，第二年再度打敗入侵嘅袁紹，激到袁紹一病不起，喺建安七年（202年）病死。曹操喺之後嘅7年內平定咗成個河北，嗰陣嘅曹操已成為最強嘅諸侯。建安十三年（208年），曹操自立做丞相，並且喺同年嘅七月南征荊州，同年八月，荊州牧劉表病死，佢個細仔劉琮投降，曹操因此攞到成個長江以北嘅荊州地區。雖然曹操睇嚟就嚟統一天下，但佢喺赤壁之戰輸咗畀孫權同埋劉備，令到佢統一天下嘅機會就咁冇咗。建安十六年（211年）七月，曹操開始遠征西涼，平定嗰頭嘅馬超同韓遂等軍閥，馬超逃往漢中，而韓遂就俾部下殺害，曹操係第二年班師回朝。自嗰陣時開始，曹操統一咗中原北部嘅大部分地區。佢喺213年自封為魏公，216年自封為魏王，最後喺220年死咗，諡號係「魏武王」，佢個位由佢嘅二仔曹丕繼承，曹丕篡位後追尊曹操為「魏武帝」。

後事
曹操離世之後，佢個仔曹丕繼承佢魏王、丞相、冀州牧之位。同年十月廿九日，曹丕篡漢，逼漢獻帝退位禪讓俾自己，建立曹魏，年號黃初，定都洛陽。佢封咗劉協做山陽公，並且追尊曹操為太祖武皇帝。

墓葬
曹操死之後葬咗喺高陵，高陵係2009年12月俾人搵到。

祖父輩
曹騰（100年－159年），東漢宦官，曹操阿爸曹嵩係佢嘅養子。
曹褒，潁川太守，曹仁嘅阿爺。

父輩
曹嵩（？－193年），曹操嘅老竇，宦官中常侍、曹丕稱帝之後，追尊曹嵩為太皇帝。
曹熾，侍中、長水校尉。曹褒個仔，曹仁、曹純阿爸。
曹鼎，尚書令、河間相、吴郡太守。曹洪嘅伯父，曹休嘅阿爺。

細佬
曹德（？－193年），同佢老竇曹嵩被陶謙嘅人殺。
海陽哀侯，唔知佢名，佢個女嫁夏侯淵個仔夏侯衡。
曹彬，曹操個仔曹均嘅養父。
曹操細佬，唔知佢名，佢個仔係曹安民。
曹操細佬，唔知佢名，佢個女嫁畀孫堅個仔孫匡。

堂兄弟
夏侯惇（？－220年）：字元讓，係曹操嘅最信嘅人。
夏侯淵（？－219年）：字妙才，夏侯惇嘅族弟，老婆係曹操嘅原配夫人丁氏個妹。佢個仔夏侯衡娶曹操細佬海陽哀侯個女。
曹仁（168－223年）：字子孝，太祖嘅從弟。
曹純（170－210年）：字子和，曹仁細佬。
曹洪（？－232年）：字子廉，太祖嘅從弟。

妻妾
曹操正妻同側室，可以搵《魏志·后妃傳》同《武文世王公傳》，有十五位被記載：
丁夫人，曹操嘅原配正室夫人，曹昂死之後就離異。
武宣皇后，卞氏，有曹丕、曹彰、曹植、曹熊四個仔。
劉夫人，曹操嘅妾，早年病死，生有曹昂、曹鑠兩個仔，女係清河公主。
環夫人，曹操嘅妾，有三個仔曹沖、曹據、曹宇。
杜夫人，曹操嘅妾。同前夫秦宜祿有個仔秦朗。同曹操生仔曹林、曹袞，女係金鄉公主。
秦夫人，曹操嘅妾，生有曹玹、曹峻二個仔。
尹夫人，曹操嘅妾。同前夫何咸生仔何晏，同曹操生仔曹矩。
王昭儀，曹操嘅妾，曹幹嘅生母陳妾早死，曹操畀王昭儀養佢。
孫姬，曹操嘅妾，生仔曹上、曹彪、曹勤。
李姬，曹操嘅妾，生仔曹乘、曹整、曹京。
周姬，曹操嘅妾，生仔曹均。
劉姬，曹操嘅妾，生仔曹棘。
宋姬，曹操嘅妾，生仔曹徽。
趙姬，曹操嘅妾，生仔曹茂。
陳妾，曹操嘅妾，生仔曹幹。
張濟嘅老婆，張繡嘅族叔仔嘅老婆，成咗曹操嘅側室之後被張繡憎。
來鶯兒，野史記載，東漢雒陽嘅名妓，後來鍾意曹操嘅侍衛王圖。

仔
據《魏志·文帝紀》、《任城陳蕭王傳》、《武文世王公傳》，曹操有25個仔，佢哋係按照著佢老母嘅地位排列，唔知佢哋嘅年齡順序：
曹昂（？ - 197年），劉夫人大仔，曹操嘅庶大仔，但係畀曹操原配丁氏養大。
曹丕（187年 - 226年），卞皇后嘅大仔，魏文帝。
曹彰（？ - 223年），卞皇后嘅二仔，又叫「黃鬚兒」。
曹植（192年 - 232年），卞皇后嘅三仔，叻文學。
曹熊（？ - ？），卞皇后嘅細仔，早死。
曹鑠（？ - ？），劉夫人嘅細仔，早死。
曹沖（196年 - 208年），環夫人嘅大仔，著名神童，13歲早死。
曹據（？ - ？），環夫人嘅二仔。
曹宇（？ - 278年），環夫人嘅細仔，魏元帝曹奐嘅老竇。
曹林（？ - 256年），杜夫人嘅大仔。
曹袞（？ - 235年），杜夫人嘅細仔。
曹玹（？ - ？），秦夫人嘅大仔，早死。
曹峻（？ - 259年），秦夫人嘅細仔。
曹矩（？ - ？），尹夫人嘅獨生仔，早死。
曹幹（214年 - 261年），佢生母陳氏過身後，被王夫人養大。
曹上（？ - ？），孫姬嘅大仔，早死。
曹彪（195年 - 251年），孫姬嘅二仔，之後同王凌謀反失敗，被賜死。
曹勤（？ - ？），孫姬嘅三仔，早死。
曹乘（？ - ？），李姬嘅大仔，早死。
曹整（？ - 218年），李姬嘅二仔。
曹京（？ - ？），李姬嘅仔，早死。
曹均（？ - 219年），周姬嘅獨生仔。
曹棘（？ - ？），劉姬嘅獨生仔，早死。
曹徽（？ - 241年），宋姬嘅獨生仔。
曹茂（？ - ？），趙姬嘅獨生仔，同曹操、曹丕唔啱。

女
曹操嘅女，考証到嘅有6位：
曹憲（？ - ？），漢獻帝貴人。
曹節（？ - 260年），漢獻帝皇后。
曹華（？ - ？），漢獻帝貴人。
安陽公主（？ - ？），唔知佢名，荀惲嘅老婆。
金鄉公主（？ - ？），唔知佢名，尹夫人或杜夫人個女，何晏嘅老婆。
清河公主（？ - ？），唔知佢名，夏侯楙嘅之老婆。
另外《昭明文選》陸機《吊魏武文》李善嘅注引《魏略》話：太祖杜夫人生沛王豹及高城公主。唔知高城公主同金鄉公主係唔係同一個人。

侄輩
曹安民，曹操嘅侄仔。
曹休（？－228年）：字文烈，太祖嘅族仔。
曹氏，曹操細佬海陽哀侯（佚名）個女，嫁畀夏侯衡。
曹氏，曹操嘅侄女，嫁畀孫匡。

養仔
曹操嘅養仔，考証到嘅有3位：
曹真（？－231年）：字子丹，老竇係曹邵，一係姓「秦」。
秦朗（？－？），曹叡嘅近臣。生父係秦宜祿，被張飛殺死。老母係曹操嘅妾杜夫人。
何晏（?－249年），大將軍何進嘅孫，曹操嘅女婿，三國時期嘅玄學家。老竇何咸早死，老母係曹操嘅妾尹夫人。

後裔
曹霸：高貴鄉公曹髦嘅後人，唐玄宗嗰陣嘅畫家，得書文得畫畫，官至左武衛將軍。
曹雪芹：《紅樓夢》嘅作者。
曹建明

曹建明（1955年9月24號—），江蘇南通人，上海出世；原華東政法學院法律系畢業，法學碩士，教授；國家一級大法官；比利時根特大學名譽法學博士。1973年12月入中國共產黨；係中共第十六屆中央候補委員，第十七、十八、十九屆中央委員。做過中華人民共和國最高人民檢察院檢察長、中國檢察官協會會長。2018年當選全國人民代表大會常務委員會副委員長。
曹彪

曹彪（195年—251年），字朱虎，係三國曹魏人物，曹操同妻妾孫姬嘅二仔。
嘉平三年（251年），曹彪同王凌謀反，對抗搶咗曹魏政權嘅司馬氏，最後畀司馬懿賜死。享年57歲。
曹彰

曹彰（2世紀末—223年8月1號），字子文，係曹魏家族嘅將領。曹操嘅第三仔，武宣卞皇后所生嘅第二個仔，魏文帝曹丕細佬，曹植同曹熊嘅阿哥，老婆係孫賁嘅女。佢降服遼東之後，曹操好高興，被曹操拉住自己嘅鬍鬚話黃鬚兒，死後諡號威王。
曹政治

曹政治（1978年8月25號—），係大韓民國嘅一個男藝人同埋歌手。
曲卡佩

曲卡佩、曲架佩、曲架度多或曲架貴婦（Cockapoo，Cookerpoo 或 Cockerdoodle）係曲架狗同貴婦狗配種而成嘅狗品種，最常見嘅係微型貴婦狗加英曲。個名由曲架狗嘅英文 cocker spaniel 同貴婦 poodle 結合而成。

來歷
曲卡佩最初係由美國嘅「設計狗」配種，目的係整同人做伴，而又健康嘅狗種。讚嘅人講，雜交優勢令曲卡佩冇其老竇老母品種嘅健康問題。彈嘅人指出，雜交嘅後代遺傳有多元化啲（如果父母都係健康嘅話），所謂嘅「雜交優勢」 係講緊唔同物種嘅交配，而唔係狗品種。早係 1960 年代，有人喺美國將曲架同貴婦狗配種。
2022年，曲卡佩狗係英國貴嘅狗種之一，平均售價為 1,336.15 英鎊。喺 2019 年至 2020 年期間，英國嘅平均價格升咗 168 ％，係由於 COVID-19 引起嘅大封城令其需求大增所至。

品性
繁殖曲卡佩唔係為咗外表嘅，更加係為咗脾性，曲卡佩繼承兩個品種有嘅熱情，可愛同友善嘅天性，非常聰明，訓練容易，通常仲繼承貴婦嘅熱情同扮小丑嘅傾向。呢種狗通常好友善，鍾意社交互動，憎自己單獨一個，如果長時間獨處，可能有「分離焦慮症」。同其他寵物同細路相處得好，活躍同熱情，畀佢哋同年紀大啲嘅細路會好啲，細細個嘅仔囝囡囡要睇實。

外表大細
同好多雜交動物品種一樣，曲卡佩嘅尺寸同外表差別幾大。毛色差唔多所有顏色同埋顏色嘅組合都有，外面嗰層毛可以係直、攣、或波浪形都有。 體重低過 12 磅（ 5.4 公斤）叫「玩具曲卡佩」、體重喺 13 至 18 磅（ 5.9 到 8.2 公斤）叫「微型曲卡佩」，重過 19 磅（ 8.6 公斤）以上叫「標準曲卡佩」；高度由 36 到 38 cm，三款曲卡佩嘅脾性同運動量唔相同。大約有十三年命。
曲克群島

曲克群島係紐西蘭聯繫邦（接近一個主權國家嘅自治領土），響太平洋西南面，首都係阿瓦魯阿。以占士曲船長命名。
曲婉婷

曲婉婷（英文名：Wanting Qu，1983年10月10號—）係一個中國女歌手，祖籍黑龍江省哈爾濱市。

簡介
曲婉婷6歲嘅時候就已經開始學鋼琴，16歲到加拿大留學。2005年嘗試創作寫歌，2009年同加拿大Nettwerk Music公司簽約做歌手。曲婉婷嘅音樂作品多數係英文歌曲為主，其中有少部分嘅中文歌曲。佢表示頭一次喺溫哥華表演嘅時候，臺下淨係五個觀眾：其中一個係調酒師，同埋一支四人樂隊。

經歷
2012年，曲婉婷加入咗環球音樂之後，開始喺香港宣傳個人單曲作品，而且收錄到電影《春嬌與志明》嘅原聲大碟。2013年，曲婉婷成為溫哥華旅遊大使同埋卑詩省旅遊局嘅年度代言人，同年年初響中國中央電視台春節聯歡晚會上演出。

影響
香港電影導演彭浩翔某次喺一間咖啡室入面，意外聽到曲婉婷演唱嘅英文歌曲" Drenched "之後，即已開始寫低咗《春嬌與志明》嘅電影劇本。

爭議
2013年間，中國大陸男歌手李代沫翻唱咗曲婉婷嘅代表作「我的歌聲裏」而出名，之後畀環球唱片公司發出律師信，唔少網民表態支持曲婉婷，其中某一啲人認為係佢刻意炒作。
2014年9月，曲婉婷嘅阿媽張明傑畀上級單位懷疑涉嫌貪污，最終畀哈爾濱市人民檢察院拘捕。溫哥華市長羅拔臣（Gregor Angus Bethune Robertson）表示，張明傑被拉咗對曲婉婷嚟講，係一個個人問題。
2015年4月，曲婉婷喺Instagram上話佢成日掛住阿媽到喊。跟住貼上兩張細個時候同阿媽嘅相片，寫住：「This ordeal is very stressful and I find myself in crying over it daily. I love my mother dearly and I am truly heartbroken.」（呢個磨難對我嚟講壓力好大，令到我幾乎成日以淚洗面。我好愛我親愛嘅阿媽而且真係感到好心碎。）隨後佢又貼埋一張舊相，表示：「I miss her so much.」（我真係好錫佢。）

私人生活
2015年初，曲婉婷畀傳媒見到同溫哥華嘅現任市長羅拔臣拍緊拖。咁其實羅拔臣已經同第一任太太艾美•羅拔臣（Amy Robertson）喺2014年7月離咗婚，2017年7月之後兩人早已掟煲。
曲奇

曲奇餅（美式英文：cookie）喺美國同加拿大解做細小而扁平嘅蛋糕式餅乾。佢嘅名係由荷蘭文koekje來嘅，意思係「細小嘅蛋榚」。喺英式英文中主要用嚟分辨美式餅乾同朱古力餅乾。第一次製造曲奇係由幾片細小嘅蛋榚組合而成。據考証，係由伊朗人發明嘅。

製法
唔同種類嘅曲奇會有唔同嘅軟硬度。有啲曲奇甚至無完全煮透。曲奇有好多唔同風格，好似糖味、香料味、朱古力味、牛油味、花生醬味、核桃味或乾生果味等等。
曲奇嘅製造方法大致可以總結為以下嘅理論。就算唔同嘅曲奇各有特色，佢哋嘅整法都係大同小異，都係以大量嘅水做凝聚力量。呢啲水份用來令底餅變得盡可能薄，重可以畀泡泡出現。而且喺之後會加入大量嘅牛油同蛋，因佢含有大量嘅油，咁令到曲奇可以喺微波爐煮熟。
曱甴屋

曱甴屋係種動物陷阱，專門用嚟捉曱甴。佢係個用卡紙整嘅屋仔，裏面有黏蟲膠同誘餌，吸引曱甴入去，有入無出。
曲世聰

曲世聰（粵拼：kuk1 sai3 cung1；簡化字：曲世聪；10月31號—），係音樂製作人，係「Why Me」演唱會音樂總監。佢主要幫過張杰作過《勿忘安心》。2014年，為湖南衛視《我是歌手》第二季張杰嘅編曲人。2017年，為湖南衛視《歌手2017》張杰嘅編曲人。
德勤

德勤（英文：Deloitte）係世界四大會計師事務所其中一間，喺1845年開張，總部喺英國倫敦。
德化

德化係中國福建泉州一縣，面積2220平方公里，人口315萬。
德化白瓷

德化白瓷係源自福建德化嘅一種瓷器，出咗名「白」。
德吾二世

德吾二世（Adeodatus II，—676年6月17號）係羅馬天主教第77任教宗，672年到676年在位。
德古拉伯爵

德古拉伯爵（Count Dracula）係一個好出名嘅虛構吸血鬼角色，源自 1897 年恐怖小說《德古拉》（Dracula）。
德國

德國（粵拼：dak1 gwok3），又叫德意志（dak1 ji3 zi3；德文：Deutschland），正式國名叫做德意志聯邦共和國（德文：Bundesrepublik Deutschland），係中歐一國（亦有分類成西歐國）。地理上北面係北海、丹麥同波羅的海。東面係波蘭同捷克，南面係奧地利同瑞士，西面係法國、盧森堡、比利時同荷蘭。德國係歐洲鄰國最多嘅國家（有9個鄰國）。
德國係一個民主議會制聯邦共和國，由16個聯邦州組成，每一個州都獨立於聯邦。聯邦共和國嘅首都係柏林。
德國歷史上有好多各自獨立嘅主權國，各有獨特嘅歷史，文化同宗教。德國喺1871年普法戰爭嗰時第一次形成統一嘅國家。德國係第一次世界大戰同第二次世界大戰嘅主要發動國同戰敗國，二戰之後，德國喺1949年俾美蘇英法四強分割成為東德（德意志民主共和國）同西德（德意志聯邦共和國）兩部分。1989年東歐民主運動開始，包括東德在內嘅多國共產黨政權紛紛倒台；1990年兩德同英美法蘇四國達成協議，東德重新建立起52年廢除嘅5個聯邦州，並且加入西德，東德同西德終於統一。
德國係聯合國、北約、G7同G4成員國，亦係歐盟創辦國之一。響歐盟裏面佢人口（超過8300萬）最多，GDP同經濟實力亦都係最強。

經濟
内文：德國經濟
睇埋：德意志帝國 § 經濟、納粹德國經濟、西德 § 經濟改革同魯爾區
2023年德國嘅國內生產總值（GDP）預測係4萬4298億美元，排全球第三，僅次於美國同中國，係世界數一數二嘅經濟大國。德國喺歐洲係GDP第一，亦係世界頂尖嘅工業強國。喺俾斯麥統一德國之後，德國迅速超越英國，成為全球最大嘅經濟體，雖然1890年代畀美國超越，但隨後因為美國資本大量湧入，令佢依然保持住實力。呢兩個國家可以話係第二次工業革命嘅帶頭人。
梅賽德斯-賓士S級。德國GDP全球第三，歐洲第一，係全球主要嘅汽車出口國之一。
德國嘅主要產業以工業為主，尤其係汽車產業、機械工業、化學工業、金屬工業、同電器產品製造業都好發達。相對其他先進國家，德國嘅中小企比例比較高。德國喺戰前已經喺科學技術方面有好高成就，汽油車同柴油引擎就係德國人發明嘅。而依家使用嘅液體燃料火箭（例如太空穿梭機、聯盟號、亞利安火箭、H-IIA火箭等等，唔計固體火箭如M-V火箭）技術基礎都係納粹時期開發出嚟嘅技術。到今日，德國嘅技術力依然強大，尤其係汽車品牌，例如梅賽德斯-賓士、保時捷、BMW、奧迪、福士等等，都係全球知名嘅品牌。另外，化學藥品嘅拜耳、貝朗、巴斯夫，電器巨頭西門子、博世，航空公司德國漢莎航空，金融業嘅德意志銀行、商業銀行，企業管理軟件巨頭SAP，光學儀器製造商卡爾·蔡司、徠卡，機械公司曼恩、福伊特、利勃海爾、庫卡、施馬茨、蒂森克虜伯，同全球最大嘅電影攝影機生產商阿諾德與李希特，以及全球人工透析市占率高達40%嘅費森尤斯，同呼吸器公司德雷格（德文版）等等，呢啲都係全球知名嘅大企業。
此外，日常用品方面都有著名嘅品牌，例如漢高（家用同商業用洗衣液）、凱馳（清潔設備）、美諾（高級廚房電器）、博朗（電動剃鬚刀同電動牙刷）、阿迪達斯、彪馬（運動用品）、朗格&松尼（高級手錶）、杜勒（軍用手錶）、容漢斯（全球首隻電波手錶）、萬寶龍（書寫工具）、百利金、紅環、拉米、輝柏嘉、施德樓、森海塞爾（音響設備）、百靈、全球首個立體聲耳機推出商拜爾動態，同全球著名嘅泰迪熊品牌施泰夫等等，呢啲企業喺全球都有唔少影響力。
法蘭克福係德國經濟嘅核心，亦係全球知名嘅世界城市，係一個主要金融中心，亦擁有一個國際樞紐機場。
舊西德同日本一樣，喺第二次世界大戰之後迅速實現經濟增長，但1990年東西德統一後，支援舊東德同社會保障開支急劇增加，令經濟增長受到影響。再加上，舊東德嗰邊好多國營企業因為無法適應市場經濟而倒閉，導致失業率急升，舊東德失業率高達17.2%，係一個非常嚴重嘅問題。好多企業計劃將生產基地遷移到人工成本低啲嘅國家例如波蘭同捷克，令人憂慮失業情況會進一步惡化Template:要出典。然而，近年德國GDP呈上升趨勢，失業率亦持續下降，到2011年失業率已經係1991年以嚟最低水平。根據OECD嘅數據，柏林嘅人均稅後可支配收入（按物價調整）低於德國平均水平，呢個情況喺全球都好罕見，作為先進國家首都，實屬例外。
以前德國各州都有「關店法（Ladenöffnungszeit）」，規定除咗機場、車站同埋加油站內嘅商店外，小型零售商平日（星期一至六）晚8點到翌日早上6點之間要關門，星期日同法定假日全日禁止營業。不過2006年德國舉行2006年FIFA世界盃後，營業時間開始延長，同時各州都有權自行規定關店法嘅細節，部分州甚至撤銷咗關店法。好多大型商場同埋由土耳其人、意大利人、希臘人同中國人開嘅店鋪喺深夜或者星期日都有開門。
從2010年代中後期開始，由於歐元匯率偏低，德國嘅經常賬戶長期保持盈餘。2019年經常賬盈餘達到2930億美元，連續4年世界第一。經常賬盈餘佔國內生產總值嘅比率達到7.6%，超過歐盟委員會認為嘅可持續水平6.0%德國係全世界最大嘅工業國之一，擁有多個領域嘅領先企業，特別係汽車工業、化學工業、機械工程、電子產品同製藥等行業。德國出口嘅產品質量高，喺國際市場上享有好高嘅聲譽。德國經濟由社會市場經濟主導，呢個經濟制度結合市場經濟嘅效率同社會保障系統，保障市民嘅生活水平。
聯邦銀行作為德國嘅中央銀行，係歐洲中央銀行嘅重要成員之一，亦負責維持德國貨幣同金融體系嘅穩定。德國係歐元區嘅主要經濟體，歐元自2002年起成為德國嘅官方貨幣，取代咗以前嘅德國馬克。
德國經濟結構以工業同服務業為主，尤其係高技術同專業服務方面。德國亦係歐盟內部貿易嘅最大貿易夥伴，佔據咗歐盟內部貿易總額嘅一大部分。喺全球範圍內，德國嘅主要貿易夥伴係中國、美國同法國。
德國政府積極推動可再生能源發展，計劃喺2030年之前大幅度減少溫室氣體排放，並達成能源轉型目標。喺技術創新同綠色經濟方面，德國企業亦喺全球市場上領先。

文化
内文：德國文化
德國有著悠久嘅文化傳統，喺哲學、音樂、文學同藝術方面對世界文化作出重大貢獻。德國喺啟蒙運動期間涌現咗一批重要嘅思想家，例如伊曼紐·康德、格奧爾格·黑格爾同弗里德里希·尼采，佢哋嘅哲學思想影響深遠。
喺音樂方面，德國係古典音樂嘅發源地之一，誕生咗約翰·塞巴斯蒂安·巴赫、路德維希·范·貝多芬、理查德·瓦格納等一大批世界著名嘅作曲家。德國嘅歌劇、交響樂同管弦樂至今仍然係全球音樂界嘅重要組成部分。
德國文學方面，歌德同席勒等作家係德國文學史上最具代表性嘅人物。德國嘅浪漫主義文學對歐洲文學發展有重大影響。托馬斯·曼同赫爾曼·黑塞等20世紀作家獲得過諾貝爾文學獎，佢哋嘅作品探討人性同社會問題，喺世界範圍內有廣泛嘅影響力。

科學與技術
内文：德國科學與技術
德國科學界喺全球範圍內享有卓越嘅聲譽。德國科學家喺物理學、化學、工程學、生物學等領域都有重要嘅貢獻。著名嘅科學家包括阿爾伯特·愛因斯坦、馬克斯·普朗克同維爾納·海森堡。德國亦係現代醫學嘅重要發展基地，喺藥物同醫療技術嘅研究同創新方面走喺世界前列。
德古拉

《德古拉》（Dracula）係愛爾蘭作家伯蘭史杜卡（Bram Stoker）喺1897年出版嘅哥德式恐怖小說，主要係講吸血鬼。
德善中英文幼稚園

德善中英文幼稚園位於香港油尖旺區大角咀嘉善街42號福祥樓。
1973年所在大廈剛落成果時，原本打算用嚟做商場，後嚟成個商場成為私立中學「德善英文書院」。而家地下同二樓係幼稚園，三樓用途不明。
呢篇德善中英文幼稚園係關於香港教育（包括學校）有關嘅楔位文章。你可以透過編輯或修訂增加佢嘅內容。
明玉珍

明玉珍（1331年—1366年），原名旻玉珍，迷信明教所以改姓「明」，中國湖北隨州人，係元朝末年農民起義軍隊領袖，元末明夏政權嘅創建人。

生平
佢22歲參加徐壽輝領導嘅天完紅巾軍，做統軍元帥。奉命領兵西征，由巫峽入蜀，佔領重慶。派兵四出討伐，徹底擊敗川入面元朝嘅政府軍，平定川蜀。1360年（至元20年）佢上頭徐壽輝死咗，跟住嗰年七月，明玉珍自己就嚮重慶自立做隴蜀王。1362年自稱帝，建都重慶，國號大夏，年號天統，立妻彭氏做皇后，立個仔明升做太子。1366年，明玉珍病死，由個仔明升繼承。
1371年明朝滅明夏，跟住嗰年朱元璋放逐明升去朝鮮半島，而家明氏後裔有4萬幾人嚮韓國，兩萬幾嚮朝鮮，而嚮中國入面在生嘅後人多數改姓甘。
朴貞雅

朴貞雅，係大韓民國嘅一個女藝人同埋歌手。
朴軫永

朴軫永，係大韓民國嘅一個男藝人同埋歌手。
朵佐

朵佐（越南文：Tủa Chùa）係越南奠邊下轄嘅一個縣。
朴載範

朴載範，係大韓民國嘅一個男藝人同埋歌手。
朴贊郁

朴贊郁（박찬욱，1963年8月23號—）係南韓男編劇、電影導演、製片人、影評人、政治人，1992年出道。
朽木綱博

朽木綱博 子爵（日文：くつき つなひろ 、1905年11月13號—1963年6月13號）係日本華族兼政治人，原名池田博久，係候爵池田仲博三仔、陸軍少將朽木綱貞契仔。

經歷
響1930年4月1號，契爺朽木綱貞死咗，因此佢繼承咗契爺嘅子爵一職。1931年，佢東京帝國大學文學部畢業。同年，佢做到東京寶塚劇場嘱託員同埋參謀本部嘱託員。
響1946年，佢參選貴族院子爵議員，其後成功當選。響1947年貴族院畀人廢除，佢冇咗子爵爾個爵位。
朗多尼亞州

朗多尼亞州（Rondônia）係巴西北部一州，首府韋柳港。
朗奴列根

朗奴列根（粵拼：long5 nou4 lit6 gan1；英文：Ronald Wilson Reagan；1911年2月6號—2004年6月5號），又列根，係第40任美國總統，任期由1981年到1989年。原本從事娛樂事業。
列根本身係個主持人，曾經報導過球賽，又做過真人騷主持，重拍過電視劇同電影。到1966年佢開始投身政壇。嗰年佢當選咗加州州長，一做就做咗兩任，到1975年為止。1980年佢打敗當時嘅卡特，當選美國總統。
列根出咗名演講一流，傳媒形容佢係「偉大嘅溝通者」。佢曾經有句話俾人視為經典：「政府唔係解決問題嘅最佳途徑，政府本身先至係問題所在。」佢認為國家好多問題，往往都係政府一手造成，所以佢喺任內，將稅率降低咗25%，又降低利率，撤銷咗好多擾民嘅管制，使到美國經濟喺1982年開始有所起色。列根做總統影響咗1980年代美國嘅文化同科技，因此1980年代又被稱為「列根時代」。
好多人都話列根係美國搞冧蘇聯嘅主要人物，因為佢曾經喺演講入面話過「要將蘇聯送入歷史嘅煙灰缸」。但係歷史學家睇法並唔一致，一啲人認同；但一啲人就認為蘇聯其後解體，只係咁啱得咁巧。喺列根兩屆任期完咗之後，佢個副手老布殊坐正咗總統位。
列根老年有老人癡呆症，喺2004年6月5號因病去世，終年93歲。
朗善邨

朗善邨（英文：Long Shin Estate）係香港房屋委員會轄下嘅一個公共屋邨，喺香港新界元朗凹頭，項目由李景勳雷煥庭建築師有限公司做詳細設計。成條邨包括三座樓、商業設施同輔助設施，提供1,203個單位，由新昌營造集團有限公司去起建，喺2017年2月尾起好入伙。
朗善邨前身係前凹頭政府職員宿舍。
朗基爾

朗基爾（Longueuil）係加拿大魁北克一座城，人口24萬。
朗天路

朗天路（英文：Long Tin Road）係香港新界元朗區一條南北向嘅車路，由天水圍天慈路、天福路交界去到元朗公路唐人新村交匯處，長2.2公里，連接住元朗西部同天水圍東南部。
李焯雄

李焯雄（粵拼：lei5 zoek3 hung4；英文：Francis Lee）係香港嘅作詞人，原籍廣東鶴山。佢喺香港大學畢業後出過專輯《I》同歌曲《不散，不見》而先後攞咗臺灣第14、26屆金曲獎嘅最佳作詞人獎。

簡歷
佢4次入圍台灣金曲獎「最佳作詞人獎」，2003年（第14屆）同2015年（第26屆）分別以莫文蔚嘅《愛》同《不散，不見》攞金曲獎「最佳作詞人獎」。2004年7月台灣指標性書店「誠品書店」出版嘅《誠品好讀》雜誌《Lyrics：史上絕妙好歌詞》專題入面，同李宗盛、伍佰、林夕、方文山等並稱。2005年年8月出版嘅介紹台灣流行音樂嘅日文專刊《台流ポツプス》叫做四大台灣作詞天王之一。2006年以《孫子兵法》（陶喆）入圍第17屆金曲獎「最佳年度歌曲」，另《Susan 說》（陶喆）攞咗中華音樂人交流協會「年度十大歌曲獎」；2007年以舒淇嘅《天堂口》入圍「金馬獎」「最佳原創電影歌曲」；2009年、2010年、2011年連續3年被提名「香港電影金像獎」「最佳原創電影歌曲」（分別係阿蘭alan嘅《心．戰~Red Cliff》；阿蘭alan嘅《赤壁~大江東去》同張學友嘅《（全城熱戀）熱辣辣》）；2011年以謝安琪嘅《脆弱》攞咗「香港CASH金帆音樂獎」 CASH最廣泛演出金帆獎 「國語流行作品」（香港地區）；2013年以《無言歌》（林憶蓮）入圍第23屆金曲獎「最佳年度歌曲」。
佢都有文學評論同散文、小說、詩等創作，攞過香港嘅「青年文學獎」。有關張愛玲、穆旦等嘅論文喺過香港、台北同北京出版，2本喺香港出版嘅小說都入選香港青文書屋出版嘅《香港文學書目》，入選香港200本重要文學創作嘅列表。
李然

李然（1984年3月28號—）係比利時利湼親王（Charles-Joseph Malcolm de Ligne-La Tremoille）王妃，廣東惠州出世，係比利時頭一位華裔女貴族。

底細
李然阿爸叫李玉輝，係惠州高官。2002年到2006年，李然讀北京語言大學經濟學學位，之後去法國，讀過巴黎索邦大學，再去巴黎管理學院讀MBA。
李然喺2009年喺法國巴黎識到比利時利湼親王，拍拖年半後喺2010年11月20號結婚，李然亦做咗比利時貴族，2012年6月12號生咗王子仔Amadeo。之後佢搬咗去上海住，做緊歐洲高級品牌嘅主管。
李炳權

李炳權，香港親中派政治人物兼工程界人士。

選舉經歷
喺2016年，佢成為香港特别行政區選舉委員會工程界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會工程界委員。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林泳施。
李焞

李焞（焞讀吞，粵拼：lei5 tan1；韓文：이돈／李焞 I Don；1661年10月7號—1720年7月12號），係大朝鮮國第19位國王，史稱肅宗大王、朝鮮肅宗（ziu1 sin1 suk1 zung1；조선숙종／朝鮮肅宗Joseon Sukjong），1674年－1720年在位。

經歷
1689年初，大朝鮮國國王李焞派遣洪萬容等人攜帶貢品同禮物前往清朝向康熙帝祝賀冬至、元旦、萬壽節等節日。
李焯寧

李焯寧（Karen Lee，1979年11月5號—），原名李明麗，用過藝名李彩寧，係香港女演員，舊時係無綫電視藝員，讀藝員訓練班入行，拍過唔少劇，2012年跳槽到香港電視網絡做藝員繼續拍劇。

演出
呢個表唔完整，歡迎加料。
李炳輝

李炳輝（1891年—1911年）係黃花崗七十二烈士之一，祖籍廣東肇慶府封川縣。
戰鬥機

中華民國空軍F-CK-1「經國」號戰鬥機係國民政府遷臺後第一種國產戰鬥機。
戰鬥機，又叫做「殲擊機」，係軍用飛機嘅一種，主要嘅作戰任務係擊落敵方嘅航空器，以維持己方嘅制空權。
戰鬥

戰鬥（英文：combat）係指兩個或者以上嘅人嘗試用暴力傷害或者殺死對手，廣義上可以包埋「用武力鬥爭，但唔係想真係傷害對手或者攞對手命」嘅情況。
戰鬥通行證

戰鬥通行證（battle pass）係常見嘅一種電子遊戲搵錢方法。一張戰鬥通行證係一張買咗之後可以喺一段時間內享受額外內容嘅飛。同一般電子遊戲季票分別在於，呢啲額外內容係要透過玩以及玩嗰陣完成某啲挑戰先可以得到嘅。例：一張戰鬥通行證買咗之後，玩家會有若干個挑戰可以完成（「打贏一場比賽」、「喺一場比賽之內打中對手若干次」、「連贏若干場比賽」... 等等），每完成一個挑戰會得到若干點數，而玩家攞住呢啲點數可以換取飾物或者虛擬錢等佢哋會想要嘅嘢。
東北新幹線

東北新幹線（日文：東北新幹線／とうほくしんかんせん Tōhoku Shinkansen */?）係一條屬於東日本旅客鐵道（JR東日本）嘅高速鐵路綫（新幹線），連結東京站同新青森站。
東北格陵蘭國家公園

東北格陵蘭國家公園係丹麥格陵蘭一個國家公園，1974年成立，面積有972,000平方公里，係全世界面積最大嘅國家公園。
東北平原

東北平原，又叫滿洲平原，係中國三大平原其中一個，喺滿洲地區，大興安嶺、小興安嶺同長白山之間嘅範圍。佢唔單止係中國最大平原，亦係中國其中一個主要糧食產區。
東北搖籃曲

東北搖籃曲係中國嘅搖籃曲，係代表東北地區嘅一隻民歌。

簡介
《搖籃曲》喺1960年完成後，1962年由大連歌舞團演員徐桂珠首唱，之後被好多歌唱家演唱併流傳到依家。

傳統版本
月兒明，風兒靜，
樹葉兒遮窗欞啊，
蛐蛐兒，叫錚錚，
好比那琴弦兒聲啊。
琴聲兒輕，調兒動聽，
搖籃輕擺動啊，
娘的寶寶，閉上眼睛，
睡了那個睡在夢中。


小鴿兒，要和平，
呱呱它叫兩聲啊，
小寶寶，睡夢中，
微微他露了笑容啊。
眉兒輕，臉兒那個紅，
好似個小英雄啊，
將來英雄，他去當兵，
為了國民立下大功。


露水兒，灑花兒，
窗前的花兒紅啊，
花兒開，花兒紅，
寶寶你就要長成啊。
月兒明，風兒那個靜，
蛐蛐兒還叫兩聲啊，
娘的寶寶，閉上眼睛，
睡了那個睡在夢中。
東北易幟

東北易幟係喺皇姑屯事件以後，中國東北嘅奉系將領張學良將北洋政府嘅五色旗換做當時國民政府嘅青天白日滿地紅旗，喺1928年12月29號通電南京宣稱接受國民政府管轄，從而實現當時中國名義上嘅南北統一。
木衛廿二

木衛廿二（英文：Harpalyke，希臘文：Αρπαλύκη）係木星嘅其中一粒唔規則衞星，平均直徑約莫4公里，響2001年發現。
木衛廿五

木衛廿五（英文：Erinome）係木星嘅其中一粒衞星，平均直徑約莫3公里，響2001年發現。
木衛廿八

木衛廿八（英文：Autonoe）係木星嘅其中一粒衞星，屬於帕西法爾衛星群，平均直徑約莫4公里，響2002年發現。
木衛廿四

木衛廿四（英文：Iocaste）係木星嘅其中一粒衞星，平均直徑約莫5公里，響2001年發現。
木衞三十

木衞三十（Hermippe）係木星嘅其中一粒衞星，平均直徑約莫4公里，響2002年發現。
木衛廿九

木衛廿九（英文：Thyone）係木星嘅其中一粒衞星，平均直徑約莫4公里，響2002年發現。
木衛廿六

木衛廿六（英文：Isonoe）係木星嘅其中一粒衞星，平均直徑約莫4公里，響2001年發現。
木衞七

木衞七（Elara）係木星嘅其中一粒衞星，平均直徑約莫86公里，響1905年發現。
木衞三

木衞三，又叫伽尼米德（Ganymede），係木星第三近嘅衞星，公轉周期大概7日。論大細，都喺太陽系裏面所有衞星之中排第一。意大利天文學家伽里略喺1610年1月11號夜晚發現。
木衞九

木衞九（Sinope）係木星嘅其中一粒衞星，平均直徑約莫38公里，響1914年發現。
抱川

抱川（pou2 cyun1，韓文：포천시／抱川市 Pocheon si */?）係韓國京畿道中東面嘅一個市。總面積826.38平方公里，約莫有158487個人喺嗰度住。
東羅

東羅鎮（壯語：Dunghloz Cin），係中國廣西壯族自治區崇左市扶綏縣轄下嘅一個鎮。面積215.5平方千米，人口41000人（2011年）。

行政區劃
下轄9個村：
村：東羅村、客蘭村、都充村、那練村、岑凡村、渠坎村、岜羊村、東鬥村、厚寨村。
東耶路撒冷

東耶路撒冷 (阿拉伯文：القدس الشرقية‎，羅馬拼音：al-Quds ash-Sharqiya、希伯來文：מִזְרַח יְרוּשָׁלַיִם‎，羅馬拼音：Mizraḥ Yerushalayim) 係耶路撒冷嘅喺東面嗰半，同西耶路撒冷加埋一齊就係成個城市。

歷史
喺聯合國嘅181號決議入面，耶路撒冷本來係會成爲一個獨立嘅城邦，但係因爲第一次中東戰爭嘅關係而冇實行到。到打完仗之後，以色列實際控制咗西耶路撒冷，而約旦就控制咗東耶路撒冷，包括耶路撒冷古城。
到1967年嘅六日戰爭之後，以色列完全控制成個耶路撒冷，並且喺1980年正式吞并埋東耶路撒冷做佢嘅首都嘅一部分。

爭議
根據國際法，東耶路撒冷係屬於西岸地區嘅一部分，所以應該係巴勒斯坦嘅國土 。因爲咁，所以以色列喺嗰度起嘅聚居地通常都被認爲係非法。
到依家，有唔少國家都承認東耶路撒冷做巴勒斯坦嘅首都，包括巴西、中國、俄羅斯、同埋伊斯蘭會議組織嘅所有成員國。亦有其他國家冇直接承認，只係話東耶路撒冷“將會係”巴勒斯坦國嘅首都，例如芬蘭、澳洲、同法國。
耶路撒冷嘅地位一般都被認爲係以巴衝突其中最刺手嘅問題之一，因爲大家對唔同嘅地區同宗教建築宣稱嘅主權都唔一樣，甚至連個城市本身嘅邊界都未有共識。
其中一個爭議嘅原因，係因爲東耶路撒冷包括埋耶路撒冷嘅古城，而入面有好多宗教建築，對以巴兩邊都非常有價值。最出名嘅建築包括：包括聖殿山嘅哭牆、圓頂清真寺、阿克薩清真寺、同埋聖墓大殿等等。

人口
喺2020年嘅人口普查之中，東耶路撒冷嘅人口係大約 595,000 人，其中  361,700人 (61%) 係阿拉伯人，同埋 234,000人 (39%) 係猶太人。
根據一份民調顯示，喺東耶路撒冷嘅阿拉伯人越嚟越融入以色列嘅社會，無論係國籍、教育、定係醫療方面等等。調查亦發現，假如兩國方案實現，而受訪者有權揀做邊個國家嘅公民，有 48% 揀以色列、42% 揀巴勒斯坦、仲有 9% 揀約旦。
東臺灣

東臺灣係臺灣東部地區嘅簡稱，即係中央山脈東面嘅花蓮縣同臺東縣，東面朝太平洋，亦都係全臺灣海岸線最長嘅地區。
東義大學站

東義大學站係釜山地鐵2號線嘅一個地底車站，喺韓國大韓民國釜山廣域市釜山鎮區伽倻洞（韓文：가야동）。

車站結構
站體係2面2線側式月台嘅地底車站，等車月台有全高式月台門，可以通過等車室轉對向嘅列車。

史
1999年6月30號：落成啟用。
東臺

東臺係中國江蘇鹽城一個縣級市，總面積3700平方公里，人口116萬。
東維薩亞斯

東維薩亞斯（英文：Eastern Visayas）係菲律賓其中一個大區，喺維薩亞斯群島，下轄6個省，首府獨魯萬。
東網電視

東網電視（ontv），又叫東方電視，係香港一個OTT平台，由東方報業集團喺2008年3月推出，節目內容主要係時事同娛樂，同類競爭對手係蘋果動新聞。
東至

東至係中國安徽池州一個縣，總面積3256平方公里，人口53萬。
果園

果園係農場嘅一種，專門種植果樹去生產生果或者硬果。
果子狸

果子狸（又叫「白鼻心」）係亞洲區常見嘅靈貓，近年亦被證實佢係沙士既傳播媒介。

特徵
外表上果子狸可以代表其他靈貓。毛色由黃褐色至灰色不等。但同其他靈貓唔同，佢背脊上無斑紋同條紋。只有黑色嘅腳。面上黑白兩間非常明顯：一條粗白色線由額頭去到鼻哥。白線兩旁有黑線。眼睛周圍有白色圈住。身長(連尾巴)由51 至63厘米不等。而體重介乎3.6至6 kg。

分佈地同習性
果子狸鍾意住響森林，尤其係熱帶雨林同落葉林。分布於巴基斯坦，東南亞以至中國（包括台灣）都有。日本嘅果子狸並唔係原生品種，係早喺20世紀時喺肉食市場裏面逃走出嚟既。
雖然果子狸現時仍要面對生境破壞同人類捕獵嘅壓力，但由於分布範圍廣，暫時仍未列入瀕危動物之列。雖然係咁，好似香港呢啲地方，果子狸係受到香港法例保護，唔可以任意捕殺。

一生
果子狸係夜間出沒既捕獵者，通常喺樹上行走，直到日間先響樹洞休息。當有危險時，果子狸會由腺體分泌臭味嚟趕走敵人，好似北美洲既臭鼬鼠咁。佢哋係雜食動物，但主要以生果為主，但有時會捉昆蟲，雀同松鼠等小動物嚟食。響香港同台灣，果子狸亦係唯一會經過「野獸通理」嘅森林動物。
雌性一年可以生兩隻果子狸仔，只需三個月左右就可以長大成狸。

同沙士既關係
響中國部分地方，果子狸一直被視為「野味」出售。根據好多病毒專家分析，沙士係由果子狸病毒變種後再傳染人。依個論點係響2003年5月先向外公布。但亦有可能係其中一種傳染者，經過多重媒介後再傳染畀人。
果仁糖

果仁糖（Praline）係起源自比利時嘅一種糖，用果仁同食糖整，有啲會落忌廉。果仁方面通常會用大杏仁、碧根果仁或者榛果。
果園聖母堂

果園聖母堂（意大利文：Madonna dell'Orto）係意大利威尼斯一間教堂，喺威尼斯簡拿雷治奧區（Cannaregio）。

立面
立面喺1460至1464年起，係磚砌結構，由兩條壁柱分成三部分。兩邊各有四個直欞窗，中央有一個大玫瑰窗。

內部
內部有一個中殿同兩條走道。
果川

果川（韓文：과천）係大韓民國京畿道嘅一個市，人口7萬。
果敢

果敢（粵拼：gwo2 gam2；緬甸文：ကိုးကန့်；威式拼音：Kuo-kan），先頭叫撣邦第一特區（撣讀善），而家係緬甸嘅一個自治區，首府老街。果敢東邊傍住中國雲南，南邊駁住佤邦。清朝嗰時係果敢縣，隸屬鎮康州，由土司楊氏世襲管治。1897年，由於《中英續議滇緬條約附款》嘅簽訂，果敢畀咗英國管。二戰之後殖民地獨立，果敢土司楊氏簽落《彬龍協議》，於是成咗緬甸嘅一個邦。1968年之後，緬甸共產黨控制包含果敢在內嘅東北地區。1989年，土司宗室彭家聲領導嘅果敢同盟軍成立，果敢脫離緬共，成立撣邦第一特區政府。1992年，楊、彭內訌，楊氏重新掌政。1995年，彭家聲爭返個政權。2009年，彭家聲被人趕趄；特區政府改組。2011年，果敢自治區成立。2024年，果敢同盟軍攻下老街，恢復咗掸邦第一特區。
果敢居民多數都係漢人，據講係永曆朝嘅南明遺民。而家住喺緬甸北部嘅漢人被定作「果敢族」，有緬甸官方法定少數民族嘅地位。佢哋講嘅語言「果敢語」，實質就係漢語嘅西南官話。

名
「果敢」呢個名嘅由來有兩種講法：
一、「果敢」係撣語：「果」（ကိုး）即係九；「敢」（ကန့်）即係人家，夾埋起身就係「九家人」（ကိုးကန့်）。據講，永曆十四年（1659年），南明君主朱由榔爲咗避過清軍追殺，帶住人馬從雲南走難去緬甸；後來其中有九個家族嘅民衆留咗喺緬甸北部，成咗果敢族嘅先祖。
二、「果敢」係清朝廷取中文嘅「果斷、勇敢」嘅意思同爾處命名。

前果敢時期
漢朝係哀牢國領土，後嚟哀牢歸附東漢，呢笪地屬咗永昌郡。
大理國時期，隸屬永昌府孟纏甸。
元朝嗰時係雲南省鎮康路、孟定路孟纏甸嘅一部份。
明朝，笪地先後屬鎮康土司、孟定土司、耿馬土司、木邦土司。1659年，南明永曆朝嘅君臣帶住大班漢人走難來雲南、緬甸北部。

果敢時期
楊氏土司時期
跟南明永曆朝廷遷入雲南嘅，重有籍貫南京嘅楊高學，佢個孫楊獻才後來做咗興達戶（一個喺鎮康州同木邦之間嘅部落）嘅阿頭。後來興達戶領土擴大咗，土酋楊有根重將「興達戶」改成「果敢」。1840年，清朝封土酋楊國華做世襲果敢縣土司。
1886年，英國佔領咗緬甸，並將緬甸北部嘅土司劃畀英屬印度管。英國又同清朝簽約，搞清一啲喺中緬邊境嘅土司歸屬。1897年《中英續議緬甸條約》簽訂，果敢劃入咗英屬印度，成咗木邦大土司轄下嘅細土司邦。
二戰之後，果敢同鄰近嘅土司邦獨立，果敢土司楊振材簽訂彬龍協議，同先頭喺英屬緬甸殖民地嘅其它各邦組成緬甸聯邦。果敢獲大土司嘅地位，唔再隸屬木邦，但係就無得管治江西地區。1959年，楊氏土司交權畀地方議會，結束咗二百幾年嘅統治。
緬共時期
後土司時期，果敢地區七國咁亂。1963年，原果敢土司楊振材畀緬甸奈溫政府捉咗，宗室楊振聲即刻整支軍隊同政府搏過，無打贏。原先反奈溫政府嘅戰爭亦逐漸變質成咗果敢內戰。1968年之後，有中國共產黨撐住嘅緬甸共產黨吸收咗緬甸東北山區嘅少數民族武裝，控制住緬甸東北邊境地區，包括果敢大部分領土。
撣邦第一特區
1989年，果敢脫離緬共並同緬甸政府停戰，3月11號，緬甸民族民主同盟軍（亦叫「果敢同盟軍」）同撣邦第一特區政府成立。特區有自己嘅兵力同獨立嘅內政、軍事、財政等權力。緬甸中央政府重係派咗啲人駐果敢。
1992年，楊氏發動政變，扳走特區主席彭家聲。1995年，彭家聲攞返果敢政權。
2002年，彭家聲提出要禁毒，唔畀人種罌粟。
2009年8月8號，特區軍隊同緬甸軍隊發生武裝衝突。8月25號，果敢同盟軍原副司令白所成發動政變，彭家聲又試被扳趄；特區政府改組，白所成做果敢地區臨時管理委員會主席。
自治區
2011年3月，果敢自治區成立。同年年底，自治區同中國雲南嘅臨滄市、鎮康縣諗住夾份開闢125國際工業區。
2012年，果敢自治區作政區調整：自治區下轄一縣老街縣，縣下轄4區28鄉社277村。
2015年2月9號，果敢同盟軍想攞返個政權，同緬甸政府軍再起衝突。

政區
2012年，果敢自治區政區調整，自治區直轄一縣：
老街縣（轄2區2分區）
老街區（轄7鄉3社區）
芒羅鄉
芒東壩鄉
道水鄉
石園子鄉
田壩塞鄉
楂子樹鄉
大水塘鄉
老街一社區
老街二社區
老街三社區
拱掌區（轄4鄉3社區）
拱掌鄉
新平街鄉
蘭皮林鄉
小街鄉
拱掌一社區
拱掌二社區
拱掌三社區
慕泰分區（轄4鄉3社區）
紅岩鄉
棉花林鄉
崇崗鄉
杏塘鄉
慕泰一社區
慕泰二社區
慕泰三社區
清水河分區（轄1鄉3社區）
龍塘鄉
清水河一社區
清水河二社區
清水河三社區
另外，緬甸政府軍控制嘅滾弄江東地區轄一區：
滾弄區（轄6鄉1鎮）
南湖鄉
貢介鄉
小地林鄉
芒卡鄉
黑河鄉
董潔鄉
滾弄鎮
果敢地區原先包埋勐古縣。1995年8月，勐古縣縣長孟薩拉作反，脫離果敢統治。
果占

果占（「占」字讀zem1）係一種以生果同糖整成、杰撻撻嘅醬。果占嘅占係音譯英文 Jam（英文嘅果占）。果占杰撻撻係因為果膠（pectin），多數用嚟搽麵包或多士，常用嘅生果有士多啤梨、藍啤梨、橙、蘋果、紅加侖子、菇時啤梨、黑加侖子。而高糖份可以令果占躉得耐啲，唔易壞。
果占亦都叫果醬或生果醬。

整法
屋企整果占
一般將切碎生果同相同重量嘅糖一齊煮，糖會因住啲生果嘅種類同埋生熟程度加多減少，用 104 ℃ 煮15 到 20 分鐘，煮嘢嘅熱力會整爛細胞壁，喺裏面嘅果膠流出嚟，同糖起化學反應，攤凍之後，pet 嘢就會變成杰撻撻、黐邋邋、一 pet pet 嘅醬，入落用滾水煠過嘅玻璃樽就搞掂。
以前好興響屋企整果占，而家多數都係喺街買，不過充斥市面嘅產品好多都有添加嘅果膠。
果攝

果攝（粵拼：gwo2 sip3；中古漢語拼音：kuax）係十六攝之一，佔《廣韻》二百零六韻之中六個。平聲、上聲、去聲韻腹嘅中古構擬音為陰聲韻/ɑ/。

擬音
佢嘅主語音都擬爲/ɑ/。同假攝（麻韻）嘅區別在於，假攝係前a，果攝係後a。

聲母搭配
斜字表示呢個搭配唔常見。

三等戈麻嘅區分
喉牙字，除咗以母，接開口ia都係戈韻。
精組、章組、以母、知組、明母接ia都係麻韻。
合口嘅ya都係戈韻。

一啲關聯嘅攝
喺中古音，宕攝同果攝有關，佢哋嘅主元音一樣，只係果攝屬陰聲韻，宕攝屬陽、入聲韻。

喺粵語嘅變化
一等方面，歌韻，戈韻唇舌齒音讀o，戈韻喉牙音讀wo。三等開口讀e，合口讀oe。
林亨柱

林亨柱，係大韓民國嘅一個男藝人同埋歌手。
林丹丹

林丹丹 ，係日本嘅一個女演員。

拍過嘅作品一覽
呢個表唔完整，歡迎加料。
林乎加

林乎加（1916年12月5號—2018年9月13號）係中華人民共和國政治人物，喺山東長島縣出世。佢曾經擔任中共天津市委第一書記、北京市市長等職位。
1937年，參加山東人民抗日救國軍第三軍、八路軍山東縱隊，擔任政治部部長等職位。1940年起，任魯南區黨委宣傳部部長、泰山地委書記等職位。中華人民共和國成立後，擔任中共浙江省委宣傳部副部長、省委農工部副部長、省委宣傳部部長等。1955年，擔任中共浙江省委副書記、書記處書記。1967年，文化大革命期間遭受到迫害。1977年，擔任中共上海市委書記、天津市委第一書記等職位。1978年，擔任中共北京市委第一書記、北京市市長。1981年，進入中央擔任農業部部長、黨組書記、農牧漁業部部長等職位。
林于凱

林于凱，台灣時代力量政治人物，2022年曾經代表時代力量參與高雄市第七選舉區議員選舉，但未能當選。
林以諾

林以諾，香港親中派基督教界人士，香港阡陌社區浸信會前主任牧師暨飛躍網絡國際義務執行董事，香港著名基督新教福音派佈道者之一，同時亦係商業電台雷霆881《靜默的革命》、《大龍鳳》節目主持同多個講座講者。2017年5月1號，佢宣布提早喺阡陌社區浸信會退休，佢指因過去工作壓力大，導致出現失眠同患上驚恐症。2022年，佢創立香港首間元宇宙教會MeChurch。

政治立場同經歷
佢喺香港親中派人士。
因應佢嘅親中立場同言行，佢同陳世强、劉金勝、管浩鳴、許淑芬、梁燕城、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
林乃仁

林乃仁，香港親中派政治人，香港再出發大聯盟發起人之一。
林二汶

林三汶（粵拼：lam4 ji6 man6，1982年10月25號—），真名林意汶，係香港二人組合at17嘅成員，亦係林一峰個細佬。

簡介
林二汶香港出世，讀過中華基督教會基華小學，初中讀香港培道中學同大埔救恩書院，高中轉讀上水鳳溪廖萬石堂中學。佢細個受阿哥林一峰影響而學結他，曾經同朋友組隊參加「原音2000」歌唱比賽而識到拍檔盧凱彤，後來幫林一峰所創作嘅歌曲錄製樣本唱片而受黃耀明賞識並試音成功，同盧凱彤組成at17。
林二汶喺2008年香港書展推出個人圖文集──《林二汶－肥妹與脂脂肪肪》。佢說試過因為肥俾人講「肥人唔怕痛唔怕凍」之類難聽說話，而香港曾經發生有位肥女仔因為呢句話而慘被朋友打死嘅悲劇，所以佢想出書分享自己嘅感受同價值觀。
2011年成立個人品牌「Lam2」，並自資推出電影原聲大碟同舉行個人演唱會。透過中國大陸節目《中國好歌曲》第二季，成為周華健門生。2017年，宣佈at17重組並喺年底喺香港紅磡體育館舉行17周年演唱會，接受訪問時話喺拍檔盧凱彤經歷躁鬱症呢個最壞時候，自己唔喺身邊而感到遺憾，所以今次要共同進退。盧凱彤因病墮樓身亡後佢一度非常傷痛，要慢慢走出陰霾。
林二汶喺2019年請到RubberBand主音繆浩昌（6號）合唱新歌《超友誼》。日前，二人為歌曲拍攝MV，製作團隊到西環碼頭取景，導演要拍攝佢哋玩樂嘅鏡頭，令貪玩嘅二汶有機會整蠱6號。平日活潑嘅二汶又話自己最怕曱甴，拍攝嗰時嚇到唔敢隨便亂郁。
2019年，林二汶原訂同RubberBand喺11月17號舉行音樂會，但因為社會局勢不穩而取消，林二汶話喺音樂路上一定再遇。喺2021年2月21號，林二汶確定喺3月27號香港體育館搞《The Beginning of Faith演唱會》。

演出
呢個表唔完整，歡迎加料。
植田光

植田光 ，係日本嘅一個女藝人同埋配音員。
植田峻佑

植田峻佑（1988年4月4號—）係日本足球員，司職守門員，效力鹿兒島聯。
植物激素

植物激素（英文：plant hormone或者phytohormone），又叫植物荷爾蒙，係一啲喺植物體內合成，可以由產生部位輸送到作用部位，微量濃度即可對植物體產生一啲生理作用嘅活性有機物。
植物細胞

植物細胞（英文：plant cell），細胞一種，見於綠色植物。
佢至明顯有細胞壁同葉綠體。
植物角質層

植物角質層（英文：plant cuticle）係覆蓋樹葉、嫩枝同其他植物地上​​器官表皮嘅保護膜。金魚藻孢子體、苔蘚嘅兩個孢子體同配子體都有植物角質層。佢係由蠟質、脂質、烴類聚合物組成，只由表皮細胞合成。
植田慎一郎

植田慎一郎，係日本嘅一個男藝人同埋演員。
植物配種

植物配種（Plant breeding）係一門農業科學，用遺傳學嘅學識去安排植物繁殖，令植物嘅後代產生期望嘅特徵。
植田佳奈

植田佳奈（粵拼：zik6 tin4 gaai1 noi6，1980年6月9號—）係日本嘅一個女藝人同埋配音員。
植田千尋

植田千尋 ，係日本嘅一個女藝人同埋配音員。
文雀

文雀／扒手係種賊，佢哋會將人哋身上嘅荷包同其他貴嘢（譬如智能電話）靜靜雞偷走。

出處
「文雀」呢個詞本來係三合會嘅術語，而家一般香港人都會用。
古時，「雀」有攞嘅意思。文雀係雀仔，多數喺田、叢林度食。因為身手敏捷，食咗農作物而農民唔知，所以俾人講成小偷。[未記出處或冇根據]
文革2.0

文革2.0，係指話文化大革命嘅升級版，呢家係一個網絡用語兼政治術語，係指代中華人民共和國喺習近平2012年上台做咗中共總書記、尤其習近平思想出街之後一系列嘅對包括言論自由等唔同方面打壓啲情況。而喺香港網絡用語，係常指代返香港政府2019年後一系列嘅打壓言論自由等唔同方面啲情況。2021年8月習近平提出咗要大力削減返啲過高嘅收入，時事評論員皇甫靜認為啲潛在嘅支持者會成為文革2.0嘅生力軍。民主中國陣線創辦人之一嘅萬潤南就認為中華人民共和國會行埋文革 2.0 條路。

概念嘅提出
2019年香港爆發咗反送中運動後，香港言論自由情況開始轉差咗，啲網民就開始批評話香港進入咗「文革2.0」時代。

相關嘅事件
2019年有名小學教師喺工作紙出題等學生討論返點解社會入邊會有人提出港獨嘅睇法，收尾就俾特區教育局撤銷咗任教資格，到2020年香港中學文憑試，歷史科有一條題目係俾考生根據返啲材料自己去論述1900-1945年間日本為中國（中華民國）帶嚟嘅利弊，收尾又係俾特區教育局取消埋題目，都俾啲網民話係「文革2.0」嘅做法。
文頌嫻

文頌嫻（英文：Annie Man，1976年7月20號—），係香港女演員，1993年出道，初頭做亞洲電視藝員，2000年過檔無綫電視，2006年開始去中國大陸發展。

演出
呢個表唔完整，歡迎加料。
文雋

文雋（英文：Manfred Wong，1957年—），原名王文俊，係香港電影人，做過導演、監製、編劇、演員唔同工種。

簡歷
文雋喺香港出世，1968年就演出過香港電台兒童廣播劇，1973年開始喺《年青人週報》寫影視專欄。佢喺聖保羅男女中學同香港浸會學院傳理學系畢業，1976年佢加入麗的電視創作組，1979年入電影圈。
文雅麗

文雅麗（1964年6月30號—），洋名亞歷珊卓·基斯蒂娜·曼利（Alexandra Christina Manley），係丹麥約阿金王子嘅前王妃（1995年結婚；2005年離婚），而家係丹麥女伯爵。皆因佢喺香港出世，香港媒體普遍叫佢「港產王妃」。
文雪兒

文雪兒（Candy Cheung，1960年3月1號—），原名張惠英，係香港電視演員，無綫電視旗下藝人。佢喺香港出世，三家姐係武打演員元秋。早年加入邵氏電影，1975年加入佳藝電視，1978年佳藝電視執笠後轉投麗的電視（亞洲電視），1990年再轉投無綫電視，1991年息影，但之後喺2013年同2017年復出後客串演出無綫電視劇集，文雪兒離過幾次婚，之後創立自己嘅連鎖美甲生意。
文錦渡巴士總站

文錦渡巴士總站（英文：Man Kam To Bus Terminus），係位於香港北區文錦渡邊境禁區嘅巴士總站，位於文錦渡路（中文：文錦渡路）新屋嶺對出燈柱EB3842，1977年3月1號啟用。家下有1條巴士線以呢度做總站。
李薇

李薇（英文：Li Wei，1981年2月7號—），香港親中派政治學者，而家係香港中文大學政治與行政學系助理教授。佢曾經捲入多項爭議，包括拾取路祭供品、支持《港版國安法》、同同事發生衝突、犯法用長者八達通卡等等。

早年生涯
李薇喺上海市出世，然後喺華東師範大學第二附屬中學同復旦大學政治系畢業。喺復旦大學攻讀碩士學位嘅時候，佢嘅論文題目係『中國經濟轉型期女性就業變遷的政治經濟學分析』。
之後2008年佢嚟到香港大學攻讀政治學博士學位，2013年攞到學位，博士論文題目係“Structural Change and the Relationship between Politicians and Bureaucrats-The Case of Hong Kong”，師從卜約翰。專門研究中國政治、社會政策嘅議題。
喺加入香港中文大學之前，佢曾經喺香港大學同埋中共上海市建設和交通工作委員會黨校工作。

爭議
佢自喺2014年喺中大任教開始後，就曾經捲入多宗爭議事件，同系內唔同同事發生衝突、拾取路祭貢品、違規使用八達通卡等等，而且面對批評同執法人員嘅時候，都以惡劣或者激動嘅態度回應。喺2020年8月佢接受香港獨立媒體訪問時，佢亦承認自己係言論出位搏續約。

拾取路祭供品自行食用
喺2020年9月，多個媒體報道，李薇喺Facebook呼籲香港市民響應中央政府政府嘅節約糧食政策，又透露自己將路祭食物帶返屋企食用，形容「美味」。有網民質疑佢嘅行為，李薇就反駁「我開心關你屁事」，而且言詞粗鄙，又無故牽扯到話網民被假新聞洗腦，仲話唔支持嘅人就係資本家幫兇。曾出席過李薇課堂嘅中大舊生岑敖暉就形容佢精神健康唔係好理想，而大律師陸偉雄就話，有啲情況會係拜祭者事後帶返屋企食用，未經主人同意而將供品據為己有，就可能干犯盜竊罪。隨後李薇接受香港獨立媒體訪問，更加建議記者撿拾水果製作果汁。

支持《港版國安法》同攻擊反對者
2020年6月，北京未經香港人同意訂立《港版國安法》，唔少香港人，包括中大政治與行政學系系內嘅一啲學生，都走出嚟反對。不過，李薇就極力支持，批評啲同學「無濟於事，浪費青春，縮短壽命」，又建議同學「不如先觀察，做些研究」，唔少學生回覆批評她無從港人身份去理解事件。而李薇之後喺接受香港獨立媒體訪問時，亦承認自己冇研究近期嘅社會運動（反送中同反對《港版國安法》）。

校內日常工作表現爭議
香港獨立媒體喺2020年9月報導，有唔少中大政治與行政學系，甚至係學系所屬社會科學院嘅人，都對李薇嘅言行有所爭議。報道提及，李薇曾經喺課堂點名批評系主任盧永鴻，話佢1年唔開足3班畀本科生，學校請佢係濫用公帑，對學生唔負責任，又攞自己同佢比，話自己勤力盡責，有學生就形容佢做法唐突。另外，佢亦曾經大鬧高層，上至社會科學院院長，下至普通行政人員都鬧過，甚至將職員鬧喊，間接迫到佢地要避走去另一間辦公室做嘢。

懷疑犯法用長者八達通
2021年1月17號，網上流傳一段疑似係李薇嘅女人，喺港鐵深水埗站因犯法使用長者八達通，被港鐵職員包圍。片入面個女人情緒激動，表示希望報警同不滿職員批評，同時聲稱「我用錯八達通」、話自己係「中文大學老師」，批判港鐵職員係資本家嘅走狗。港鐵後嚟，證實，佢喺被查飛嘅時候，開頭拒絕合作，之後港鐵報警，隨後向佢徵收附加費。中大學生會前會長張秀賢之後向傳媒證實，按佢上堂嗰陣對李薇嘅印象，涉事女子就係李薇。
而林夕之後喺《蘋果日報》討論包括呢次事件以內，關於李薇多次嘅爭議，形容佢潑婦罵街但並唔係黐線，而係黨奴病趁機發作。佢批評中大喺李薇失德嘅問題上無行動，又反問如果港大校委會輕輕鬆鬆就炒咗戴耀廷，中大有冇膽力魄力能力炒李薇。
李蕙敏

李蕙敏（Amanda Lee，1970年10月4號—）係一位粵語流行曲歌手同埋演員，喺1990年代活躍。佢喺香港出世，鄉下係廣東佛山三水區。
1989年至1992年，李蕙敏同區海倫組成二人組合Echo（之後區海倫離開娛樂圈，Echo解散）。
佢把聲磁性同有感染力，唱啲感情歌。
李蕙敏已經結婚，老公係英國籍Serge Micalle（高級銀行職員）。

演出
呢個表唔完整，歡迎加料。

獎項紀錄
新城勁爆頒獎禮：2015、2016年度連續兩次攞到「亞洲女歌手大獎」。
新城國語力頒獎禮：2016年度攞到「亞洲女歌手大獎」。
十大勁歌金曲頒獎典禮：1991年度攞到「最受歡迎女新人」，1995年度攞到「最受歡迎傑出表現獎」，2016年度攞到「亞太區最受歡迎女歌星」大獎。
TVB8金曲榜頒獎典禮：2016年度攞到「內地最受歡迎女歌手」大獎。
李藝真

李藝真，係大韓民國嘅一個女藝人同埋歌手。